CELEX: 32021D1128
Language: el
Date: 2021-07-01 00:00:00
Title: Απόφαση (ΚΕΠΠΑ) 2021/1128 της Επιτροπής Πολιτικής και Ασφάλειας της 1ης Ιουλίου 2021 για την παράταση της θητείας του αρχηγού αποστολής της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) (EUPOL COPPS/1/2021)

9.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 244/3
               
            
         ΑΠΟΦΑΣΗ (ΚΕΠΠΑ) 2021/1128 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 1ης Ιουλίου 2021
         για την παράταση της θητείας του αρχηγού αποστολής της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) (EUPOL COPPS/1/2021)
         H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση 2013/354/ΚΕΠΠΑ του Συμβουλίου, της 3ης Ιουλίου 2013, για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (1), και ιδίως το άρθρο 9 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 9 παράγραφος 1 της απόφασης 2013/354/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS), συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 13 Οκτωβρίου 2020 η ΕΠΑ εξέδωσε την απόφαση (ΚΕΠΠΑ) 2020/1541 (2), για τον διορισμό της κας Nataliya APOSTOLOVA ως αρχηγού αποστολής της EUPOL COPPS από τις 15 Νοεμβρίου 2020 έως τις 30 Ιουνίου 2021.
                  
               
                     (3)
                  
                  
                     Στις 28 Ιουνίου 2021 το Συμβούλιο εξέδωσε την απόφαση (ΚΕΠΠΑ) 2021/1066 (3), για την παράταση της EUPOL COPPS από την 1η Ιουλίου 2021 έως τις 30 Ιουνίου 2022.
                  
               
                     (4)
                  
                  
                     Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας της κας Nataliya APOSTOLOVA ως αρχηγού αποστολής της EUPOL COPPS από την 1η Ιουλίου 2021 έως τις 30 Ιουνίου 2022,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία της κας Nataliya APOSTOLOVA ως αρχηγού αποστολής της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) παρατείνεται από την 1η Ιουλίου 2021 έως τις 30 Ιουνίου 2022.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Ιουλίου 2021.
         
         
            Βρυξέλλες, 1η Ιουλίου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 185 της 4.7.2013, σ. 12.
         
            (2)  Απόφαση (ΚΕΠΠΑ) 2020/1541 της Επιτροπής Πολιτικής και Ασφάλειας της 13ης Οκτωβρίου 2020 σχετικά με τον διορισμό του αρχηγού αποστολής της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS) (EUPOL COPPS/1/2020) (ΕΕ L 353 της 23.10.2020, σ. 8).
         
            (3)  Απόφαση (ΚΕΠΠΑ) 2021/1066 του Συμβουλίου, της 28ης Ιουνίου 2021, για την τροποποίηση της απόφασης 2013/354/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (ΕΕ L 229 της 29.6.2021, σ. 13).